Kim se trourok – volg dit die trends, of skep dit nuwe trends?
JY LEES NOU Kim se trourok – volg dit die trends, of skep dit nuwe trends?
Die eerste foto's van Kim Kardashian se trourok is gepubliseer en die modebedryf gons oor dié Givenchy-skepping. Ons kyk bietjie in detail na dié rok en hoe dit ooreenstem met hierdie seisoen se trourok-trends.
Kim se Givenchy haute couture-trourok wat deur ontwerper Riccardo Tisci geskep is, mag dalk nie wees wat ons verwag het nie, maar dit het beslis die wêreld se aandag gegryp. Hello!het foto's van die rok gepubliseer en Kim het self twee foto's op haar Instagram-blad gedeel met die onderskrif, "Mnr. en Mev. Kanye West".
Sien nog foto's van die rok op Hello!.
Die heel eerste foto wat ons van haar rok gesien het, was die foto van agter af. Ons eerste indruk was definitef 'wow! Dis ongelooflik mooi!'
Die fokuspunt van die rok is beslis op die rug. Dis baie sexy!
Trends vir 2014/2015 Kim het beslis twee sterk trends gevolg met haar trourok,veral as jy dit vergelyk met die Spaanse modehuis, Provonias, se versameling by vanjaar se Barcelona Modeweek vir Bruide. Kenners reken dat selfs meer bruide nou in hierdie rigting sal gaan nadat hul gesien het hoe Kim dit doen. KLIK HIER om hierdie jaar se 5 trourok-trends te sien. Kant Kant wat lyk asof dit los op jou vel sit, met geen of deursigtige materiaal onder, is hoogmode en een van Kim se trourok se mees opvallende elemente. Volgens die span by F. Wilson Fashion, gaan dit een van die grootste trourok-trends hierdie seisoen wees.
Meermin-snit Pronovias meen die meermin-snit is beslis nog in die mode, maar die uitklok is meer subtiel en nie so dramaties soos voorheen nie. Kim se rok het ook ’n meermin-snit en F. Wilson Fashion reken dat baie bruide hierdie seisoen dié trend gaan volg.
Moue Skouerlose trourokke is tydloos, maar om jou meer te bedek is groot nuus. Langer moue maak vanjaar ’n groot verskyning en Kim het beslis dié spyker op sy kop geslaan.
Wat dink jy van Kim se rok? Lewer jou kommentaar hieronder of gesels saam op ons Facebook- of Twitter-blad.